nvidia/miracl-vision huggingface dataset:
జంతర జిల్లా

జార్ఖండ్ రాష్ట్రం లోని జిల్లాల్లో జమ్తాడా జిల్లా (హిందీ: जामताड़ा जिला) ఒకటి. జిల్లాకేంద్రంగా జమ్తాడా పట్టణం ఉంది. జిల్లా 23°10′, 24°05′ డిగ్రీల ఉత్తర అక్షాంశాలు, 86°30′, 87°15′ డిగ్రీల తూర్పు రేఖాంశాల మధ్య ఉంది. జమ్తాడా జిల్లా 2001 ఏప్రిల్ 1 న మునుపటి దుమ్కా లోని కుందిత్, నల, జమ్తాడా, నారాయణపూర్ బ్లాకులను వేరుచేసి ఈ జిల్లాను రూపొందించారు. గతంలో ఇది ఉపవిభాగంగా ఉంటూవచ్చింది. ఈ ప్రాంత దీర్ఘకాలిక చరిత్రలో ఒకప్పుడిది హేతంపూర్ రాజ్, మహారాజా -ధీరజ్ ఆధీనంలో బిర్బంలో భాగంగా ఉండేది. పూర్వపు రాజవంశాలకు చెందిన కుటుంబాలు కొన్ని ఇప్పుడుకూడా జిల్లాలో నివసిస్తున్నారు. జమ్తాడా రాజు పాలనాకాలంలో జమ్తాడా ప్రజల మీద గొప్ప ప్రభావం చూపాడు. ఆయన జమ్తాడా, సమీపంలోని ప్రజల శ్రేయస్సు కొరకు జీవించాడు. కుందహిత్, ఫతేపూర్ బ్లాకులలో జజురి జమిందారి కుటుంబం ప్రభావం కనిపిస్తుంటుంది. జిల్లాలో పలు చారిత్రిక ప్రదేశాలు ఉన్నాయి. అయినప్పటికీ వాటిని అధ్యయనంచేసి తెలుసుకొనవలసిన అవసరం చాలా ఉంది
రాంఘర్ జిల్లా

జార్ఖండ్ రాష్ట్రం లోని జిల్లాల్లో రాంగఢ్ (హిందీ: रामगढ़ जिला) జిల్లా ఒకటి. రాంగఢ్ జిల్లా 2007 సెప్టెంబరు 12 లో ఏర్పాటయినది. ఇది ఆనాటి హజారిభాగ్ జిల్లా (జార్ఖండ్ స్టేట్ మధ్యలో)నుండి విడదీసి కొత్త జిల్లాను ఏర్పాటు చేశారు. రాంగఢ్ అనగా రాముని కోట అని అర్థం. ఈ జిల్లా కేంద్రమైన రాంగఢ్ కు ఆ పేరు జిల్లా పేరు రాంగఢ్ నుండి వచ్చింది. రాంగఢ్ 2007 సెప్టెంబరు 12 న జిల్లాగా రూపొందుంచబడింది. హజారీబాగ్ జిల్లా నుండి కొంత భూభాగం వేరిచేసి ఈ జిల్లా రూపొందించబడుంది.రాంగఢ్ జిల్లా జార్ఖండ్ రాష్ట్రం కేంద్రస్థానంలో ఉంది. జిల్లా గనులు, పరిశ్రమలు, సస్కృతికి కేంద్రంగా ఉంది. జిల్లా " మా చిన్నమస్తా ఆలయం ఉంది. రాంగఢ్ అంటే " రాముని ఇల్లు " అని అర్ధం. జిల్లాకు కేంద్రంగా ఉన్న రాంగఢ్ పట్టణం పేరును జిల్లాకు పెట్టారు
సెరైకెల ఖెర్సవన్ జిల్లా

జార్ఖండ్ రాష్ట్రం లోని జిల్లాల్లో సరాయికేలా ఖర్సావా జిల్లా ( హిందీ: सराइकेला खरसावाँ जिला) (ఒడిషా: ଷଢେଇଖଳା ଖରସୁଆଁ ଜିଲ୍ଲା) ఒకటి. ఇది ఒకప్పుడు సెరైకెల రాజాస్థానంగా ఉండేది. జిల్లా కేంద్రంగా సెరైకెలా పట్టణం ఉంది. జిల్లా సెరైకెలా చౌ ( 3 చౌ నృత్యాలలో ఇది ఒకటి) నృత్యానికి ప్రసిద్ధి చెందింది. సెరైకెల మునుపటి రాజకుటుంబానికి చెందిన సింగ్ దేవ్ కుటుంబం (చౌనృత్య సృష్టికర్తలు) వారి కాలంలో దాదాపు 300 సంవత్సరాల చరిత్ర ఉన్న సెరైకెల రాజభవనం వదిలి ఒడిషా, పశ్చిమ బెంగాల్, విదేశాలకు వెళ్ళారు. సెరైకెలా రాజాస్థానం చివరి రాజు హెచ్.హెచ్ ఆదిత్య ప్రతాప్ సింగ్ దేవ్ (హెచ్ హెచ్ మహారాజా ఉదిత్ నారాయణన్ సింగ్ దేవ్ కుమారుడు) కుమారులు ఈ ప్రాంతంలో ఖ్యాతిగడించారు. మహారాజా కుమారులు తికియత్ సాహెబ్ నృపేంద్ర నారాయణ సింగ్ దేవ్, హెచె హెచ్ మహారాజ సర్ రాజేంద్ర నారాయణ్ సిన్ దేవ్ పట్నా - బొలింగర్‌కు దత్తు (గత ఒడిషా ముఖ్య మంత్రులలో ఒకరు ) ఇచ్చారు. పతయెత్ సాహెబ్ మహారాజ కుమార్ భూపేంద్ర నారాయణ సింగ్ దేవ్ ( " ట్రైబల్ యాంటీ - మెర్జర్ మూవ్మెంట్ విత్ బీహార్" మద్దతుదారుడు ప్రముఖ రాజకీయ వేత్త ), రాజకుమార్ సురేంద్ర నారాయణ్ సింగ్ దేవ్ (పరమ గురు ఆఫ్ చౌ) ఒక పద్మశ్రీ బహుమతి గహీత. సింగ్ దేవ్ రాజకుటుంబం సంఘంలో (రాజకీయ, సాంస్కృతిక, మతపరంగా ) ప్రముఖులుగా ఉన్నారు. రాజభవనంలో ఉన్న " మా పౌడి ఆలయం " రాజకుటుంబ వారసులు ధర్మకర్తలుగా ఉన్నారు. రాజకుటుంబ సభ్యులు వార్షిక చౌ ఉత్సవాలకు నిర్వాహకులుగా ఉన్నారు
సిండెగ జిల్లా

జార్ఖండ్ రాష్ట్రం లోని జిల్లాల్లో సిండెగ జిల్లా (హిందీ: सिमडेगा जिला) ఒకటి. జిల్లాకేంద్రగా సిండెగ పట్టణం ఉంది.ఇది రెడ కారిడార్లో భాగం.గుమ్లా జిల్లాలో కొంత భూభాగం వేరుచేసి ఈ జిల్లాను రూపొందించారు.2011 గణాంకాల ప్రకారం రాష్ట్రంలో అత్యల్ప జసంఖ్య కలిగిన జిల్లాలలో ఇది 3 వ స్థానంలో ఉందని తెలుస్తుంది. మదటి రెండు స్థానాలలో లోహార్‌దాగా, కుంతీ జిల్లా ఉన్నాయి. 2011 జనగణన ప్రకారం సిండెగా జిల్లా జనసంఖ్య 5,99,578. జనాభా పరంగా ఇది భారతదేశపు జిల్లాల్లో 526 వ స్థానంలో ఉంది. (మొత్తం 640 జిల్లాల్లో). జనసాంద్రత ప్రతి చ.కి.మీ
ధన్‌బాద్ జిల్లా

జార్ఖండ్ రాష్ట్రం లోని జిల్లాల్లో ధన్‌బాద్ జిల్లా ఒకటి. ధన్‌బాద్ పట్టణం జిల్లకేంద్రంగా ఉంది. 2011 గణాంకాలు రాష్ట్రంలో ధన్‌బాద్ జిల్లా జనసంఖ్యాపరంగా రెండవ స్థానంలో ఉందని తెలుస్తుంది. మొదటి స్థానంలో రాంచీ జిల్లా ఉంది. . ధన్‌బాద్ జిల్లా భారతదేశం బొగ్గు రాజధానిగా గుర్తించబడుతుంది. మునుపటి మంభుం జిల్లాలోని 1956లో పాత ధన్‌బాద్ ఉపవిభాగం, సాదర్ ఉపవిభాగానికి చెందిన చాస్, చందంకియారీ పోలీస్ స్టేషన్లు భూభాగం కలిపి ధన్‌బాద్ జిల్లాను రూపొందించారు. ధన్‌బాద్ పోలీస్ జిల్లా 1928 నుండి ఉంది. 1971లో బిహార్ రాష్ట్ర జిల్లాల పునర్నిర్మాణం ధన్‌బాద్‌ను ప్రభావితం చేయలేదు. ధన్‌బాద్ పురపాలకం జిల్లాలో ప్రధాన పట్టణం, జిల్లాకు కేంద్రంగా ఉంది. 1991లో ధన్‌బాద్ జిల్లాలోని చాస్ ఉపవిభాగం, గిరిడి జిల్లాలోని బెర్మొ ఉపవిభాగం కలిపి బొకారో జిల్లాగా రూపొందించారు. చోటా నాగపూర్ మైదానం లోని ప్రధాన భాగంగా ఉన్న ధన్‌బాద్ గురించి పురాతన ఆధారాలు ఏవీలేవు
అమృతాంజనం

అమృతాంజనం అనునది నొప్పి నివారిణిగా వాడబడే ఔషధతైలం. ఇది అమృతాంజన్ హెల్త్ కేర్ అనే సంస్థకు చెందినది. అమృతాంజం పేరు అమృతం + అంజనం అనే రెండు తెలుగు పదాల కలయికతో ఏర్పడింది. అమృతాంజనం అనబడే ఈ ఔషధ తైలాన్ని 1893 లో భారత స్వాతంత్ర్య సమరయోధుడు, జర్నలిస్టు అయిన కాశీనాథుని నాగేశ్వరరావు కనుగొన్నారు. ఈ ఔషధంతో ఆయన ప్రసిద్ధి చెందాడు. ఆయన సంగీత కచేరీలలో ఉచితంగా సరఫరా చేసేవారు. ప్రస్తుతం కూడా ఈ ఔషధం ప్రసిద్ధి పొందినది. అమృతాంజన్ లిమిటెడ్ గా 1936 లో పబ్లిక్ లిమిటెడ్ కంపెనీగా రూపుదిద్దుకొన్నది. ఈ ఔషధాన్ని తలనొప్పికి ఎక్కువగా వాడుతారు. ఈ ఉత్పత్తి అమృతాంజన్ హెల్త్‌కేర్కు చెందినది. ఇది ప్రస్తుతం శంభుప్రసాద్ (కాశీనాధుని నాగేశ్వరరావు గారి మనుమడు) చే నిర్వహింపబడుతున్నది.
సంజీవ్ మెహతా

ఈస్ట్ ఇండియా కంపెనీని కొని దానికి సీఈవోగా వ్యవహరిస్తున్న భారతీయుడు సంజీవ్ మెహతా. ఇతని పూర్తి పేరు సంజీవ్ చాంద్ మెహతా. పచారీ సామాన్లు అమ్ముకుంటామంటూ భారతదేశంలోకి ప్రవేశించి, ఇక్కడి వాళ్లను శాసించి, పాలించిన విదేశీ సంస్థ "ఈస్ట్ ఇండియా కంపెనీ". సంజీవ్ మెహతా గుజరాత్‌లో వజ్రాల వ్యాపారుల కుటుంబానికి చెందిన వ్యక్తి. ఇతను ముంబయ్‌లో పుట్టాడు. కొలంబియా యూనివర్సిటీ నుంచి సైకాలజీ కోర్సు పూర్తిచేశాక తండ్రి బాటలో వజ్రాల వ్యాపారంపై దృష్టి పెట్టి వజ్రాల నాణ్యతను పరీక్షించడంలో ప్రావీణ్యాన్ని పొందాడు. సంజీవ్ చాంద్ మెహతా భార్య పేరు ఆనీ, ఈ దంపతులకు ఇద్దరు పిల్లలు, కుమారుడి పేరు అర్జున్, కుమార్తె పేరు అనౌష్క. సంజీవ్ ఖాళీ సమయాలలో సరదాగా ఫ్లూట్ వాయిస్తారు, దీని కొరకు ప్రొఫెషనల్ శిక్షణ కూడా తీసుకున్నారు. సంజీవ్ హాంకాంగ్, అమెరికా, గల్ఫ్ దేశాల్లో తమ వజ్రాల సంస్థ తరపున ప్రదర్శనలు ఏర్పాటు చేసి వజ్రాల విశిష్టత గురించి మార్కెటింగ్ చేస్తూ అనేక దేశాల వ్యక్తులతో పరిచయమయ్యాడు. అలాగే వజ్రాలతో పాటూ ఆయా ప్రాంతాలకు ప్రత్యేకమైన వస్తువులను ఇతర దేశాలకు పంపించేందుకు "ఇంపోర్ట్స్ అండ్ ఎక్స్‌పోర్ట్స్" వ్యాపారాన్ని ప్రారంభించాడు.
వర్ఘీస్ కురియన్

డాక్టరి వర్ఘీస్ కురియన్ ( 1921 నవంబరు 26 – 2012 సెప్టెంబరు 9) భారతదేశ ప్రముఖ సామాజిక వ్యాపారవేత్త, శ్వేత విప్లవ పితామహుడు. భారతదేశం ప్రపంచ పాల ఉత్పత్తిలో మొదటి స్థానంలో ఉండటంలో ప్రముఖ పాత్ర పోషించాడు.ఆయన యొక్క "బిలియన్ లీటర్ ఐడియా" (ఆపరేషన్ ప్లడ్ - ప్రపంచంలో అతి పెద్ద వ్యవసాయాభివృద్ధి కార్తక్రమంగా నిలిచింది. ఈ కార్యాచరణ భారతదేశంలో అత్యల్ప పాల ఉత్పత్తి నుండి అధిక పాల ఉత్పత్తి గల దేశంగా ప్రపంచంలో నిలిపింది. 1998 లో పాల ఉత్పత్తిలో అమెరికా సంయుక్త రాష్ట్రాలను అధిగమించేటట్లు భారత దేశాన్ని నిలిపాడు. 2010-11 లో ప్రపంచ వ్యాప్తంగా 17 శాతం గ్లోబల్ అవుట్ పుట్ ను సాధించగలిగాడు. అనగా ప్రతి వ్యక్తికి 30 సంవత్సరాలలో రెట్టింపు పాల లభ్యత సాధించగలిగాడు. పాడి పరిశ్రమ భారతదేశం యొక్క అతిపెద్ద స్వీయ నిరంతర పరిశ్రమ అయ్యింది. అతను, తరువాత దేశం వంట నూనెల ఉత్పత్తిలో కూడా స్వయం ప్రతిపత్తి సాధించేందుకు ప్రయత్నించి, పాక్షికంగా విజయవంతం అయ్యారు. ఆయన 30 విశిష్ట సంస్థలను (AMUL, GCMMF, IRMA, NDDB వంటివి) స్థాపించి వాటిని రైతుల ద్వారా నిర్వహింపజేస్తూ అనేక మంది నిపుణులచే నడిపాడు. ఆయన గుజరాత్ కో-ఆపరేటివ్ మిల్క్ మార్కెటింగ్ ఫెడరేషన్ (GCMMF) కు వ్యవస్థాపక చైర్మన్ గా యున్నపుడు Amul (అమూల్) బ్రాండ్ ఉత్పత్తిని సృష్టించి విజయం సాధించాడు.బర్రె పాలతో అమూల్ పాలపొడి తయారీ ఆవిష్కరణ విజయంతో  ఆయనకు ఆవు పాలతో పాలపొడి తయారీని అనేక పాలఉత్పత్తులు తయారుచేసే దేశాలు వ్యతిరేకించాయి
భారతీయ చిత్రకళ

భారతీయ చిత్రకళ (ఆంగ్లం: Indian Painting) ప్రాచీనమైన చరిత్ర కలది. క్రీ.పూ 5500 లోనే మధ్య ప్రదేశ్ లోని రాయ్‌సేన్ జిల్లాకి చెందిన భీమ్‌బేట్కా శిలా గుహలు పై చిత్రపటాలు మొలచబడ్డాయి. బౌద్ధమత సాహిత్యమంతనూ చిత్రపటాలు గల రాజభవనాలు, సైనిక భవనాలు గురించి వివరించబడిన ఉదాహరణలు కోకొల్లలు ఉన్నాయి. అయితే అజంతా గుహలలో గల చిత్రపటాలు అత్యంత ప్రాముఖ్యత సంతరించుకొన్నవి. మధ్య యుగానికి చెందిన వివిధ రాతప్రతులలోనూ చిత్రకళ ఆనవాళ్ళు ఉన్నాయి. పర్షియన్ సూక్ష్మచిత్రకళ భారతీయ సాంప్రదాయిక చిత్రకళతో సంగమించి మొఘల్ చిత్రకళ అవతరించింది. 17వ శతాబ్దంలో ఈ శైలి దేశంలోని అన్ని మతాలకి చెందిన రాజ్యాలకి విస్తరించి స్థానిక సొబగులని అద్దుకొన్నది. తెల్లదొరల కోసం కంపెనీ కలం అవతరించటంతో బ్రిటీష్ సామ్రాజ్యం 19వ శతాబ్దంలో పాశ్చాత్య ప్రభావం గల కళా విశ్వవిద్యాలయాలని నెలకొల్పినది. ఈ స్థాపనలు ఆధునిక భారతీయ చిత్రకళా శైలికి ప్రాణం పోయటం ఇవి మరల భారతీయ మూలాలకే తిరిగి వెళ్ళటానికి మొగ్గు చూపటం విశేషం. భారతీయ చిత్రకళ ప్రాచీన నాగరికతకి ప్రస్తుత కాలానికి మధ్య గల వైరుధ్యాన్ని ప్రతిబింబించే ఒక అందమైన కళా స్రవంతి. తొలుత దీని ప్రాథమిక ఉద్దేశం మతమే అయిననూ తర్వాతి కాలంలో ఇది వివివిధ సంస్కృతులు, సంప్రదాయాల కలయికకి నిలువుటద్దంలా నిలచింది
రాంగేయ రాఘవ

రాంగేయ రాఘవ (रांगेय राघव) (17 January 1923 – 12 September 1962) 20 వ శతాబ్ధపు ప్రముఖ హింది రచయిత, ప్రముఖ హిందీ సాహిత్యకారుడు. ఆయన జన్మనామం తిరుమళ్ళ నంబాక్కం వీరరాఘవాచార్యులు కాగా హిందీ సంప్రదాయానికి నప్పేలా తన పేరును మార్చుకున్నారు. హిందీ సాహిత్యంలో అభ్యుదయ విప్లవ ధోరణులకు ఆద్యులుగా నిలిచిన వ్యక్తి ఆయన. తన రచనా వ్యాసంగానికి ఆటంకం కాకుండా ఉద్యోగాన్ని చేయకుండా, కొన్నేళ్ళ పాటు వివాహం చేసుకోకుండా నిలిచిన నిబద్ధ రచయిత ఆయన. ఈయన తన రచనల ద్వారా ఆధునిక హింది సాహిత్యంలో అనేక మార్పులు వచ్చెను. కథాకరునిగా, ఆలలోచకునిగా, అనువాదకునిగా, తాత్వి కునిగా, పురతత్వవేతగా ఎన్నొ అమూల్యమైన రచనలు చేసెను. ఒక రచయిత యొక్క ముఖ్య లక్ష్యం సమాజాన్ని తన రచనల ద్వారా ప్రగతిపథం వైపు పయనింపచేయటం. సాహిత్యం సమాజానికి అద్దం లాంటిది అంతటారు. రాంగేయ రాఘవ్ రచనల్లో సమాజంలోని విభిన్న కోణాలను కళ్ళకు కట్టినట్టు చిత్రీకరించారు. ఈయన అయ్యంగార్ బ్రాహ్మణ కుటుంబంలో 17.1.1923 న రాజస్తాన్ లో జన్మించెను
తిమ్మరాజు (కవి)

తిమ్మరాజు ప్రముఖ తెలుగు కవి. ఈకవి రాజవంశంలో జన్మించాడు; ఓబలరాజు కొడుకు; అనంతరాజు మనుమడు. మంగళగిరి శ్రీనృసింహస్వామి కంకితము చేసి పరమయోగి విలాసము అనెడి యైదాశ్వాసముల పద్యకావ్యమును రచించెను. ఈపద్యకావ్యము నితడు తాళ్ళపాక తిరువెంగళనాథుడు చేసిన ద్విపదకావ్యమును జూచియైనను జేసియుండవచ్చును; లేదా స్వతంత్రముగా నైనను జేసియుండవచ్చును. ఇరువురు కవులును నించుమించుగా సమకాలిను లయినందున, ఎవ్వరే గ్రంథమును ముందుగా జేసిరో నిర్ధారణము చేయుటకు శక్యము కాదు. ఇది పరమయోగివిలాసములోని ప్రధమపద్యము. శా. శ్రీరంజిల్లగ బానకం బనిశమున్ సేవింపగా దద్గుణంబారూఢిం బొలుపొందెనో యనగ యోగానందమాధుర్యలక్ష్మీరమ్యాకృతి నొప్పుమంగళగిరి శ్రీమన్నృసింహుడు సత్కారుణ్యామృతవృష్టిచే దనుపు నిత్యంబుం బ్రపన్నావళిన్. ఈకవిత్వము సర్వవిధములచేతను ద్విపదకావ్యమునకంటె శ్రేష్ఠతరముగా నున్నది. ఈకవి కృష్ణదేవరాయనియల్లు డై నయళియరామరాజునకు దోడబుట్టిన పడుచైన కోనమాంబకు కుమారు డై నందున, వసుచరిత్రము కృతినందిన తిరుమలదేవరాయనికిని మేనల్లుడే. ఆకాలమునం దితడు కృష్ణా మండలములోని కొండవీటిసీమకు పరిపాలకుడుగా నుండెను. కవి తాను రామరాజాదులకు మేనల్లు డయినట్లును, కొండవీటికి ప్రభు వయినట్లును, పరమయోగివిలాసములోని యీక్రిందిపద్యములో జెప్పుకొన్నాడు- సీ
శ్రీ భద్రాచల రామదాస చరిత్రము

శ్రీ భద్రాచల రామదాస చరిత్రము పంచాగ్నుల ఆదినారాయణ శాస్త్రి గారు రచించిన పుస్తకం. ఇది 1925లో ఆర్. వేంకటేశ్వర్ అండ్ కంపెనీ, మద్రాసులో ఆనంద ముద్రణాలయమునందు ముద్రించబడినది. రామదాసుగా సుప్రఖ్యాతుడైన కంచర్ల గోపన్న ప్రసిద్ధిచెందిన భద్రాచల కోదండ రామాలయం కట్టించారు. వాగ్గేయకారునిగా, కవిగా శ్రీరామునిపై కీర్తనలు, దాశరథీ శతకం వంటివి రచించారు. తహశిల్దారుగా తానీషా వద్ద పనిచేసిన గోపన్న రామాలయాన్ని ప్రజల వద్ద వసూలు చేసిన పన్ను డబ్బుతో నిర్మించిన కారణంగా జైలులో పెట్టారు. ఆపైన తానీషాకు రామ లక్ష్మణులు కనిపించి డబ్బు ఇచ్చి చెల్లుచీటీ తీసుకుని మరీ రామదాసుని విడిపించారని చెప్తారు. ఈ గాథనంతటినీ పంచాగ్నుల ఆదినారాయణశాస్త్రి ఈ గ్రంథంలో రచించారు.
నారు నాగ నార్య

నారు నాగనార్య (జులై 3, 1903 - జనవరి 18, 1973) సాహితీవేత్త. నారు నాగనార్య 1903 జూలై 3లో సుబ్బమ్మ నరసింహం దంపతులకు జన్మించాడు. తెలిక కులస్థుడు. స్వగ్రామం వైఎస్ఆర్ జిల్లా రైల్వే కోడూరు సమీపంలో ఉన్న రాఘవరాజుపురం. నెల్లూరు జిల్లా వెంకటగిరిలో అష్టావధాని అల్లాడి జగన్నాథశాస్త్రి వద్ద చంధస్సు, అలంకార శాస్త్రాలు నేర్చుకున్నాడు. జనమంచి శేషాద్రిశర్మ వద్ద శ్రీవిద్య ఉపాసనము చేశాడు. ఇతడు స్వాతంత్ర్యప్రియుడు. 1921లో సహాయ నిరాకరణోద్యమంలో పాల్గొన్నాడు. పర్లపాడు సత్యాగ్రహాశ్రమములో నివసించి ఖద్దరు సేవ చేశాడు. 1923,1947లలో సత్యాగ్రహంలో పాల్గొని జైలుకు వెళ్లాడు. 1949నుండి సాహిత్యంవైపు దృష్టి మరలించాడు. ఇతనికి వైద్యవిద్యలో ప్రవేశం ఉంది
కొలచల సీతారామయ్య

కొలచల సీతారామయ్య (జూలై 15, 1899 - సెప్టెంబరు 29, 1977) ఆయిల్ టెక్నాలజీ పరిశోధక నిపుణులు. యంత్రాలు, వాహనాలలో యంత్ర భాగాల ఘర్షనను నిరోధించే కందెనలు (లూబ్రికెంట్స్) మీద పరిశోధనలు చేసి కెమటాలజీ (మోటారు ఆయిల్స్, కందెనలకు సంబంధించిన రసాయన శాస్త్రము) కి పునాది వేసిన రసాయన శాస్త్రవేత్త. ఈయనను ఫాదర్ ఆఫ్ కెమటాలజీ అంటారు. ఈయన కృష్ణా జిల్లా లోని ఉయ్యూరు గ్రామంలో జన్మించారు. ఈయన జాతీయ భావాలు గల మధ్య తరగతి కుటుంబంలో జూలై 15 1899లో జన్మించారు.మదనపల్లె నేషనల్ కాలేజి (చిత్తూరు) రసాయన శస్త్రాధ్యయనం చేశారు. ప్రయోగాల పరంపర చేశారు. 1921 లో మద్రాసు విశ్వవిద్యాలయం గ్రాడ్యుయేట్ స్కూల్ లో ప్రవేశించారు. 1924 జూన్ 10 వ తేదీన రసాయన శాస్త్రంలో ఈయనకు మాస్టర్స్ డిగ్రీ ప్రదానం జరిగింది. స్పాతంత్ర్యోద్యమం ముమ్మరంగా జరుగుతున్న కాలంలో ఆస్తినంతటినీ అమ్మివేసి అమెరికా వెళ్లారు. చికాగో యూనివర్శిటీకి వెళ్ళి ఆయిల్ టెక్నాలజీలో పరిశోధన చేశారు. అతి ప్రామాణికమైన సిద్ధాంత రూపకల్పన చేసి పోస్టు గ్రాడ్యుయేట్ డిగ్రీ అందుకున్నారు
జాతీయపతాక వందనం

(ప్రస్తుతం ఈ పేజీ ఖాళీగా ఉంది)
అహలె బైత్

అహలె బైత్ (అరబ్బీ: أهل البيت‎, టర్కిష్: ఎహల్ - ఇ బేయిత్ ) ఒక పదము, సాహితీభాషలో "పరివార సభ్యులు". ఇస్లామీయ సాహిత్యములో ప్రవక్త ఐన ముహమ్మద్ యొక్క కుటుంబ పరివారం. అహ్ల్ అనగా ప్రజలు లేదా సభ్యులు. బైత్ అనగా "ఇల్లు" లేదా నివాసం, లేదా నిలయం. అహలె బైత్ లేదా ఆహ్లల్ బైత్, అనగా కుటుంబ సభ్యులు, కుటుంబంలో నివసించే సభ్యులు. ఖురాన్లో "అహలె బైత్" అనే పదజాలము రెండు సార్లు ముహమ్మద్ ప్రవక్త భార్యలను సగౌరవంగా ఉద్యేశించి వర్ణింపబడింది. మొదటి ఉదాహరణ ముహమ్మద్ ప్రవక్త గారి భార్యల గురించి [ఖోరాన్ 33:33] ఐతే, రెండవ ఉదాహరణ ఇబ్రాహీం ప్రవక్త భార్య ఐన సారాహ్ గురించి .[ఖోరాన్ 11:73] షియాల ప్రకారం అహలె బైత్ అహ్ల్ అల్-కిసా లను, ఇమాం లను కూడా అహలె బైత్ గా భావిస్తారు. అహలె బైత్ లను పవిత్రంగానూ, ముస్లిం సమూహానికి గురువులుగానూ భావిస్తారు. అహలె బైత్ గా క్రింది వారిని గుర్తిస్తారు : - ముహమ్మద్ ప్రవక్త- ఫాతిమా జహ్రా- ఇమాం అలీ ఇబ్న్ అబీ తాలిబ్- ఇమాం హసన్ ఇబ్న్ అలీ- ఇమాం హుసైన్ ఇబ్న్ అలీ- ఇమాం అలీ ఇబ్న్ హుసైన్- ఇమాం ముహమ్మద్ ఇబ్న్ అలీ- ఇమాం జాఫర్ ఇబ్న్ ముహమ్మద్- ఇమాం మూసా ఇబ్న్ జాఫర్- ఇమాం అలీ ఇబ్న్ మూసా- ఇమాం ముహమ్మద్ ఇబ్న్ అలీ- ఇమాం అలీ ఇబ్న్ ముహమ్మద్- ఇమాం హసన్ ఇబ్న్ అలీ- ఇమాం హుజ్జత్ ఇబ్న్ హసన్
సత్యభామ విశ్వవిద్యాలయం

భారతదేశంలోని తమిళనాడు రాష్ట్రం చెన్నైలో ఉన్న ఒక ప్రైవేట్ విశ్వవిద్యాలయం సత్యభామ విశ్వవిద్యాలయం . జెప్పియార్ ఎడ్యుకేషనల్ ట్రస్ట్ ద్వారా సత్యభామ ఇంజనీరింగ్ కాలేజ్ గా 1988లో ఇది స్థాపించబడింది, దీనిని తమిళనాడు ముఖ్యమంత్రి జానకి రామచంద్రన్ ప్రారంభించారు. ఇది గతంలో సత్యభామ ఇన్స్టిట్యూట్ ఆఫ్ సైన్స్ అండ్ టెక్నాలజీ (సిస్ట్-SIST) గా పిలవబడేది. ఈ విశ్వవిద్యాలయానికి ఎం.జి.రామచంద్రన్ హయాంలోని పూర్వ రాజకీయవేత్త జెప్పియార్ నేతృత్వం వహిస్తున్నారు. ఇది ఒక క్రిస్టియన్ మైనారిటీ ఇన్‌స్టిట్యూషన్. మానవ వనరుల అభివృద్ధి మంత్రిత్వశాఖ ఈ కళాశాలను జూలై 16, 2001 న 'డీమ్డ్ యూనివర్సిటీ' గా, యుజిసి చట్టం సెక్షన్ 3 కింద 13 సెప్టెంబర్ 2006 న 'యూనివర్సిటీ' గా ప్రకటించింది. 2010 విశ్వవిద్యాలయం వెబ్ ర్యాంకింగ్ వెబ్సైట్ ప్రకారం చెన్నై లోని విశ్వవిద్యాలయాల జాబితాలో "సత్యభామ" 5 వ స్థానంలో నిలిచింది. ఔట్లుక్ ఇండియా ద్వారా వెలువడిన ఇటీవల నివేదికలో భారతదేశంలోని ఉత్తమ విశ్వవిద్యాలయాల్లో సత్యబామ విశ్వవిద్యాలయం 86 వ స్థానంలో ఉంది. చెన్నైలో అడయార్ నుండి సుమారు 15 కిలోమీటర్ల దూరంలో షోలింగనల్లూర్ శివారులో ఈ విశ్వవిద్యాలయం ఉంది. ఇది 350 ఎకరాల విశాలమైన ప్రాంగణాన్ని కలిగి ఉంది
గంగవరం (కోవూరు)

గంగవరం, ఆంధ్ర ప్రదేశ్ రాష్ట్రం, శ్రీ పొట్టి శ్రీరాములు నెల్లూరు జిల్లా, కోవూరు మండలం లోని గ్రామం. ఇది మండల కేంద్రమైన కోవూరు నుండి 5 కి. మీ. దూరం లోను, సమీప పట్టణమైన నెల్లూరు నుండి 9 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 610 ఇళ్లతో, 2228 జనాభాతో 416 హెక్టార్లలో విస్తరించి ఉంది. గ్రామంలో మగవారి సంఖ్య 1105, ఆడవారి సంఖ్య 1123. షెడ్యూల్డ్ కులాల సంఖ్య 811 కాగా షెడ్యూల్డ్ తెగల సంఖ్య 595. గ్రామ జనగణన లొకేషన్ కోడ్ 592110. సంతపేట 3 కి.మీ, పదుగుపాడు 3 కి
వెంకట్రాజులపల్లె

వెంకట్రాజులపల్లె, కడప జిల్లా చిట్వేలు మండలానికి చెందిన రెవెన్యూయేతర గ్రామం. ఈ గ్రామం వద్ద గుంజనేరు నదిపై రైల్వే వంతెన నిర్మాణం జరుగుతుంది. ఓబులవారిపల్లె నుండి నెల్లూరు జిల్లాలోని కృష్ణపట్నం వరకు, 950 కోట్లవ్యయంతో, 118 కి.మీ. పొడవుతో నిర్మించుచున్న రైలు మార్గంలో భాగంగా ఈ వంతెన నిర్మించుచున్నారు. ఈ రైలు మార్గం పూర్తి అయినచో, బళ్ళారి, మంగంపేట నుండి ఇనుపఖనిజాన్ని, కృష్ణపట్నం ఓడరేవు ద్వారా విదేశాలకు ఎగుమతి చేసే వీలు కలుగుతుంది.
యూఫాలజీ

యూఫాలజీ (Ufology) అనగా "ఎగిరే పళ్ళెములు"(UFO- Unidentified Flying Objects) గురించి తెలిపే శాస్త్రం అని అర్దం. ఈ శాస్త్రంపై చాలా సంవత్సరాల నుండి వివిధ దేశాల శాస్త్రవేత్తలు, ప్రభుత్వాలు,కొన్ని రహస్యబృందాలు పరిశోధనలు కొనసాగిస్తున్నాయి. UFOlogy అనే పదం UFO+logy అనే రెండు పదాల నుండి ఉత్పన్నమయింది. ఈ రెండు పదాలు గ్రీకుభాష నుండి గ్రహించబడినవి.
మాదీ స్వతంత్రదేశం

(ప్రస్తుతం ఈ పేజీ ఖాళీగా ఉంది)
స్వర్ణ సుబ్రహ్మణ్య కవి

స్వర్ణ సుబ్రహ్మణ్య కవి (1901 - 1983) తెలుగు రచయిత. అతను ప్రకాశం జిల్లాలోని కోళ్ళపూడి గ్రామంలో కోటేశ్వరరావు, లక్ష్మమ్మ దంపతులకు 1901 సంవత్సరంలో జన్మించాడు. అతనికి ముగ్గురు కుమారులు: 1931లో విశ్వనాథాచారి, 1933లో వాచస్పతి, 1935 కోటేశ్వరరావులు జన్మించారు.అతని భార్య 1949లో పొన్నూరులోని అమెరికన్ ఆసుపత్రిలో ప్రసవమునకై చేర్చబడి మృతశిశువును జన్మనిచ్చి స్వర్గస్తురాలయ్యెను. అతను 1983లో పరమపదించారు.
హైందవ థర్మపోలీలు

ప్రాచీన గ్రీసు దేశంలో థర్మపోలీ అనే కనుమ వద్ద జరిగిన యుద్ధం జగత్ప్రసిద్ధి పొందింది. జర్జిస్ అనే రాజు మరో రాజ్యంపైకి దండెత్తి వస్తుండగా అడ్డుకోలేమని తెలిసి కూడా ఏ కొద్ది సేపు అరికట్టినా చాలన్న లక్ష్యంతో లియోనిదాస్ అనే వీరుడు తన వద్దనున్న కొద్దిపాటి సైన్యంతో అడ్డుకునేందుకు ప్రయత్నించాడు. వేలాదిమంది సైన్యాన్ని అడ్డుకోబోతే తమకు మృత్యువు తప్పదనీ, ఒకవేళ ప్రయత్నించినా పూర్తిగా ఓడించలేమనీ తెలిసి కూడా ఆయన చేసిన ఆ వీరోచితమైన పోరాటం ప్రపంచ చరిత్రలో మరపురానిదిగా నిలిచింది. భారతదేశ చరిత్రలో కూడా విదేశీ మూకలు దండెత్తి వస్తుండగా దేశాన్నీ, ధర్మాన్నీ నిలుపుకునేందుకు పూర్తిగా తెగించి పోరాడిన ఘట్టాలు ఈ పుస్తకంలో నమోదుచేశారు.
స్వతంత్ర భారత జననీ

(ప్రస్తుతం ఈ పేజీ ఖాళీగా ఉంది)
ఓ తెనుగు దేశమా

(ప్రస్తుతం ఈ పేజీ ఖాళీగా ఉంది)
యుగయుగాలుగా

(ప్రస్తుతం ఈ పేజీ ఖాళీగా ఉంది)
సిద్ధార్థ చరిత్రము

సిద్ధార్థ చరిత్రము చిలకమర్తి లక్ష్మీనరసింహం 1950లో రాసిన పుస్తకం. సిద్ధార్థ గౌతముడు లేదా గౌతమ బుద్ధుడు భారతదేశానికి చెందిన గొప్ప ప్రవక్త, యోగి. ఆయన బోధనల నుండి బౌద్ధమతాన్నిప్ స్థాపించారు. శాక్య రాజ్య యువరాజుగా జన్మించిన బుద్ధుడు రాజ్యాధికారాన్ని, భార్యాపిల్లలను వదులుకుని మానవుని అన్ని దుఃఖాలకు మూలాన్ని కనుక్కునే ప్రయత్నంలో తపస్సు ఆచరించారు. భారతదేశంలో పుట్టి ప్రపంచమంతటా విస్తరించిన బౌద్ధాన్ని ప్రవచించిన బుద్ధ భగవానుని జీవిత గాథను చిలకమర్తి లక్ష్మీనరసింహం 1950లో రచించారు. ఈ గ్రంథంలో సిద్ధార్థ గౌతముని జీవిత గాథ ఉంటుంది.
శంకర గ్రంథ రత్నావళి

సమకాలీన హిందూమతం ఆలోచనా సరళిపై అత్యంత ప్రభావం కలిగిన సిద్ధాంతవేత్త ఆది శంకరాచార్యుడు. ఈ ఆచార్యుడు హిందూమతాన్ని ఉద్ధరించిన త్రిమతాచార్యులలో ప్రధముడు. గొప్ప పండితుడు, గురువు, మహాకవి. ఇతను ప్రతిపాదించిన సిద్ధాంతాన్ని అద్వైతం అంటారు. శంకరుడు సాక్షాత్తు శివుని అవతారమని నమ్మకం ఉంది. బౌద్ధం వల్ల తరిగిపోయిన హిందూమత ప్రాబల్యాన్ని తిరిగి పాదుకొల్పేందుకు ఏ విధమైన బలప్రయోగం లేకుండా, తర్కం ద్వారా ఒప్పించి విజయం సాధించారు. శంకరాచార్యుడు వేదాన్ని నమ్ముతూనే పదుల సంఖ్యలో విభాజితమైపోయిన ఆధ్యాత్మిక విధానాలను, మతాలను ఏకీకృతం చేసి షణ్మత స్థాపకాచార్యునిగా నేటి హిందూమతానికి ఒకానొక రూపకర్తగా నిలిచారు. అఖండ భారతంలో ఎన్నో వేలమైళ్ల పాదయాత్రలు సాగించి వివిధమైన దేవాలయాల్లో మార్పులు చేసి, పూరి, బదరీనాథ్, ద్వారక, శృంగేరీ, కంచిల్లో పీఠాలు స్థాపించి నేటి శంకరాచార్య వ్యవస్థలకు ఆద్యునిగా నిలిచారు. ఇదే క్రమంలో ఆయన బ్రహ్మసూత్రాలకు, భగవద్గీతకు, ఉపనిషత్తులకు, విష్ణుసహస్రనామాలకు భాష్యాలు రచించి, ఎన్నో వందల కొలదీ స్తోత్రాలు చేశారు. ఆయన సృష్టించిన ఆధ్యాత్మిక సాహిత్యాన్ని నిర్వికల్పానంద స్వామి తెనిగించి ఈ గ్రంథం ద్వారా ప్రచురించారు. అత్యంత ప్రభావశీలుడైన ఆధ్యాత్మిక శక్తి ఆదిశంకరుడు ఆయన అందించిన సాహిత్యానికి తెలుగు అనువాదం ఎందరో భక్తులకు ఉపకరిస్తుంది.
వందేభారతమాతరం

యమునాకల్యాణి రాగం మిశ్రచాపుతాళం రచన : శ్రీ వడ్డూరి అచ్యుతరామ కవి (స్వాతంత్ర్యసమరయోధులు, తామ్రపత్రగ్రహీత) వందేభారతమాతరం వందారుజన సుర మందారం సుందరోన్నత శిఖర చుంబిత చంద్ర తారక మండలాం సాంద్ర ఫలతరు మండితామ్ !! వందేభారత మాతరం !! 1. గౌతమీ కావేరి గంగా కృష్ణవేణి తరంగరంగా న్మంగళోదక పోషితాఖిల ధర్మసత్య దయాశ్రితావన ద్వాత్రిశంశ త్సుగుణ భూషిత రాజరాజాధిప మహా ఋగ్యజుస్సా మాధర్వణ శృతి స్మృతి పురాణొధిత వాదగాధా బోధితామ్ సరిగమ పదని సంయుత సప్తస్వర గానలోలామ్ తధిమి ధిమికిట ధణం ధణముఖ తాళ బంధుర నటన ఖేలామ్ !! వందేభారత మాతరం !! 12 కమల దళ సన్నిభ విలోచన కమల కేశర వర్ణినీ కమల భవముఖ వినుత సుచరణ అభయ ముద్ర త్రివర్ణ కేతన శూల కమల కరాంబు జామ్ విబుధ లోక సమర్పనీయ సు దివ్య మంగళ విగ్రహామ్ !వందేభారత!14 ప్రాత్య పాశ్చాత్యాది భూతల భాసమాన శిరోరత్నామ్ అచ్యుతార్చిత చరణ పద్మామ్
దేశిరాజు భారతీదేవి

దేశిరాజు భారతీదేవి 1914 జూలైలో బాపట్ల లో జన్మించారు. ఈమె న్యాయవాది చంద్రమౌళి చిదంబరరావు గారి దౌహిత్రి. ఈమె తల్లి అన్నపూర్ణమ్మ ఉన్నవ లక్ష్మీబాయమ్మతో కలిసి దేశసేవలో పాల్గొన్నారు. 1928 లో కంకటపాలెంకు చెందిన దేశిరాజు రామచంద్రరావు తో వివాహం జరిగింది.. వీరికి ఇద్దరు ఆడపిల్లలు ఇద్దరు మగపిల్లలు. వీరి కుమారుడు ప్రసిద్ధ రంగస్థల నటుడు దేశిరాజు శ్రీమన్నారాయణమూర్తి డి.ఎస్.ఎన్. మూర్తి .1979 మే 9 న హైదరాబాదులో పరమపదించారు. 'స్త్రీలకు నీతిసౌశీల్యములే ప్రధానములు
గాలిపటం (సినిమా)

గాలిపటం 2014 ఆగస్టు 8 శుక్రవారం విడుదలైన తెలుగు సినిమా. దర్శకుడిగా టాలీవుడ్ లో సుపరిచితులైన సంపతి నంది నిర్మాతగా మారి నిర్మించిన చిత్రం 'ఇది కార్తీక్ (ఆది), స్వాతి (ఎరికా ఫెర్నాండెజ్) కొత్తగా పెళ్లై.. ఒకే కంపెనీలో పనిచేసే సాఫ్ట్ వేర్ ఉద్యోగులు. వ్యక్తిగత విభేదాల కారణంగా పెళ్లైన ఏడాదిలోపే స్నేహపూరితమైన వాతావరణంలో విడిపోవాలని నిర్ణయించుకుంటారు. ఈ నేపథ్యంలో పెళ్ళికి ముందే కార్తీక్ కు పరిణిత (క్రిస్టినా) అమ్మాయితో ప్రేమ వ్యవహారం, స్వాతి జీవితంలో ఆరవ్ రెడ్డి (రాహుల్)తో అఫైర్ ఉన్నట్టు తెలుస్తుంది. పెద్దలు కుదిర్చిన పెళ్ళిని కాదనుకుని మాజీ ప్రియురాలితో కార్తీక్, ప్రియుడితో స్వాతి జీవించాలనుకుంటారు. ప్రేమను కాదని పెద్దలు కుదిర్చిన పెళ్ళిని కార్తీక్ ఎందుకు చేసుకున్నాడు? అఫైర్ వదులుకుని స్వాతి కార్తీక్ ను ఎందుకు పెళ్ళి చేసుకుంది? చివరకు ఆరవ్, స్వాతి, కార్తీక్, పరిణితలు ఒక్కటవుతారా? లేక స్వాతి, కార్తీక్ లే కలిసి ఉండాలని కోరుకుంటారా అనే ప్రశ్నలకు సమాధానమే 'గాలిపటం'.
అంతర్జాతీయ స్నేహితుల దినోత్సవం

అంతర్జాతీయ స్నేహితుల దినోత్సవంను ప్రతి సంవత్సరం ఆగస్టు మొదటి ఆదివారం జరుపుకుంటారు. ఈ రోజున ప్రజలు తమ స్నేహితులపై ఉన్న తమ ప్రేమను వ్యక్తపరచడానికి తమ స్నేహితులతో గడుపుతారు. ఈ సందర్భంగా పువ్వులు, కార్డులు, మణికట్టు బ్యాండ్లు వంటి ఫ్రెండ్షిప్ డే బహుమతులు ఇచ్చిపుచ్చుకుంటారు, ఇది ఒక ప్రముఖ సాంప్రదాయం. 1935లో యునైటెడ్ స్టేట్స్ కాంగ్రెస్ ఆగస్టు మొదటి ఆదివారాన్ని జాతీయ స్నేహితుల రోజుగా ప్రకటించింది. అప్పటి నుండి జాతీయ స్నేహితుల దినోత్సవం వార్షికోత్సవ వేడుకగా మారింది. ప్రపంచవ్యాప్తంగా అనేక ఇతర దేశాలు స్నేహితులకు ఒక రోజు అంకితమిచ్చే సంప్రదాయాన్ని స్వీకరించాయి. 1997 లో యునైటెడ్ నేషన్స్ "స్నేహం" యొక్క ప్రపంచ అంబాసిడర్ "విన్నీ ది పూః". నేడు స్నేహితుల దినోత్సవాన్ని అనేక దేశాలు ఉత్సాహవంతంగా జరుపుకుంటున్నాయి. అమెరికా ప్రపంచ ఫ్రెండ్షిప్ డే మసాచుసెట్స్, ఓహియో,, అప్పుడప్పుడు న్యూ హాంప్షైర్ యొక్క పాకెట్స్ యునైటెడ్ స్టేట్స్ లో జూన్ 30 న ఒక జరుపుకుంటారు. సెలవు మామూలుగా ప్రయర్ శనివారం గమనించవచ్చు. పేరు సూచించినట్లుగా, ప్రాథమిక దృష్టి స్నేహాలు, పాత, కొత్త వేడుకలు జరుపుకుంటోంది. అర్జెంటీనా అర్జెంటీనా లో, ఫ్రెండ్షిప్ స్నేహపూర్వక సేకరణ, ప్రస్తుత, పురాతన స్నేహితులను పలకరించటానికి మన్నించడం జరుగుతుంది
పారుపల్లి కశ్యప్

పారుపల్లి కశ్యప్ (జననం: 08-09-1986) భారతదేశానికి చెందిన బ్యాడ్మింటన్ క్రీడాకారుడు. ఇతని తల్లిదండ్రులు ఉదయ్ శంకర్, సుభద్ర. ఇతను గోపిచంద్ బ్యాడ్మింటన్ అకాడమీలో శిక్షణ తీసుకున్నాడు, ఈ అకాడమీ భారత అథ్లెట్స్ ఒలింపిక్ గోల్డ్ సాధించాలనే ఉద్దేశ్యంతో స్థాపించబడినది. 11 ఏళ్ల క్రితం పారుపల్లి కశ్యప్ హైదరాబాద్ లో ఎస్.ఎం.ఆరిఫ్ నిర్వహిస్తున్న శిక్షణా శిబిరంలో మొదట చేరాడు. కశ్యప్ తండ్రి ఉద్యోగస్తుడు, ఆయన బదిలీ అయినప్పుడు వారి కుటుంబం కూడా మారుతూ ఉండేది. వీరు బెంగుళూర్ కి మారినపుడు కశ్యప్ "పడుకొనే అకాడమీ"లో చేరాడు. 2004 లో వారు తిరిగి హైదరాబాద్ వెళ్లారు. కొద్దికాలం కశ్యప్ ఆస్తమాకు గురై కొన్ని వైద్య పరీక్షలు చేయించుకున్నాడు. 2000-03 సమయంలో బెంగుళూరులో వీరు ఉన్నప్పుడు ఇతనికి ఆ వాతావరణం పడక ఇలా అయ్యుంటుందని భావించారు. రోగనిర్ధారణతో తను విస్మయానికి గురై తన క్రీడా జీవితం ముగిసిపోతుందేమోనని భావించాడు, కానీ ఈ సమస్యను అధిగమించాలని సంకల్పించుకొని చాలా చాలా ప్రయత్నాలు చేశాడు
పోవై సరస్సు

పోవై సరస్సు (ఆంగ్లం: Powai Lake) ముంబై, నగరంలో పోవై లోయలోని ఒక కృత్రిమమైన సరస్సు. ఒకప్పుడు ఇక్కడ పోవై గ్రామం ఉండేదని భావిస్తారు. భారతదేశంలోని ఉన్నత విద్యాసంస్థ ఇండియన్ ఇన్‌స్టిట్యూట్ ఆఫ్ టెక్నాలజీ బాంబే ఈ సరస్సుకు తూర్పుతీరంలోనున్నది. మరొక ప్రసిద్ధిచెందిన సంస్థ నేషనల్ ఇండస్ట్రియల్ ఇంజనీరింగ్ (NITIE) కూడా ఇక్కడికి సమీపంలోనే ఉన్నది. ఈ సరస్సు పరిసరప్రాంతాలలో చాలా నివాసప్రాంతాలు అభివృద్ధి చెంది గత కొద్దికాలంగా జనాభా పెరిగింది. ఈ సరస్సు బ్రిటిష్ కాలంలో తవ్వించినప్పుడు సుమారు 2.1 చదరపు కిలోమీటర్లు (520 ఎకరం) విస్తీర్ణం, 3 మీటర్లు (9.8 అ.) (చివరగా) నుండి 12 మీటర్లు (39 అ.) (మధ్యలో) లోతు కలిగివుండేది. ఒకప్పుడు బొంబాయి నగరానికి త్రాగునీటిని అందించే ఈ సరస్సు, క్రమేపీ కలుషితమై చివరికి ఒక పర్యాటక ప్రదేశంగా మిగిలింది.